Debatlysten var stor, da ministrene som et stoppene på besøgsrunden i Nordjylland var på besøg i Frederikshavn, hvor det var mangel på praktikpladser til erhvervsskoleelever, der var på dagsordenen. Udover at høre inputs til lærlingedebatten fra både private virksomheder og uddannelsesinstitutioner fik ministrene også en rundvisning hos MAN Diesel & Turbo. -Jeg synes i høj grad, at vi får fokus på den martime branche, det blå Nordjylland, og vi får fokus på, at vi har et behov for at få flere unge ind i branchen, hvis vi skal overleve, siger VicePresident i MAN Diesel & Turbo Poul Knudsgaard. Som en del af rundvisningen fik ministerduoen også mulighed for at tale med en af de lærlinge, det hele handler om. -Hun spurgte både til godt og skidt, og det synes jeg er meget fint, for så får hun noget, hun kan tage med hjem, som faktisk rør sig, så at sige, siger lærling Felix Barcelli. Ministerduoen besøgte også Brønderslev Gymnasium og Frejlev Skole.

Referat:
Ellen Trane Nørby og Karsten Lauritzen diskuterede gymnasiereform, inklusion og praktikpladser til erhvervsskoleelever.